Fédération internationale d’escrime

Fédération internationale d’escrime (FIE) er det internasjonale idrettsforbundet for fekting, anerkjent av Den internasjonale olympiske komité. FIE ble stiftet 29. november 1913 i Paris av ni nasjoner: Belgia, Böhmen, Frankrike, Italia, Nederland, Norge, Storbritannia, Tyskland og Ungarn. FIE består i dag av 145 medlemsforbund som organiserer fektesporten i sitt land.

Fekting har vært en olympisk idrett siden De 1. olympiske leker i Athen i 1896. Dessuten har fekting vært en av få olympiske idretter som anerkjente profesjonelle utøvere før 1980-årene; de opprinnelige olympiske reglene, skrevet av Pierre de Coubertin, uttrykte sågar eksplisitt at profesjonelle fektere kunne konkurrere.

FIE er fektesportens øverste internasjonale myndighet og har sitt hovedkontor i Lausanne i Sveits.

Referanser

Eksterne lenker
 

Fekting
Internasjonale idrettsforbund
Etableringer i 1913